pythainlp/thaigov-v2-corpus-22032023 huggingface dataset:
วันพุธที่ 22 ธันวาคม 2564
กสร. ปรับ Mindset ข้าราชการ “จิตสำราญสู่งานสัมฤทธิ์”
กรมสวัสดิการและคุ้มครองแรงงาน (กสร.) จัดโครงการฝึกอบรมหลักสูตร จิตสำราญสู่งานสัมฤทธิ์ ปั้นข้าราชการกรมสู่การเป็นผู้ให้บริการแก่ประชาชนด้วยจิตบริการที่ดี และปรับทัศนคติเชิงบวกสู่การปฏิบัติงานอย่างเป็นสุขด้วยหลักคุณธรรมและจริยธรรม
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีเปิดโครงการฝึกอบรมหลักสูตร จิตสำราญสู่งานสัมฤทธิ์ ว่า หนึ่งในการเป็นข้าราชการที่ดีต้องมีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ และปรับ Mindset เพื่อการสร้างความสมดุลในการดำเนินชีวิตและการทำงานให้มีความสุข ซึ่งจะนำไปสู่การให้บริการแก่ประชาชนผู้มาติดต่อด้วยจิตบริการที่ดีจึงเป็นสิ่งสำคัญในการปฏิบัติงานของข้าราชการกรม กสร. จึงได้จัดโครงการฝึกอบรมหลักสูตร จิตสำราญสู่งานสัมฤทธิ์ เพื่อส่งเสริมค่านิยมที่ดีในการบริการประชาชน เนื่องจากกรมสวัสดิการและคุ้มครองแรงงานเป็นหน่วยงานที่ต้องให้ความช่วยเหลือนายจ้าง ลูกจ้าง และประชาชนผู้มารับบริการให้ได้รับความเท่าเทียมและเป็นธรรมตามกฎหมาย ในการปฏิบัติงานของทุกหน่วยงานนั้น สิ่งสำคัญ คือ บทบาทหน้าที่ในการเป็นผู้ให้บริการแก่ประชาชนด้วยจิตบริการที่ดี (Service Mind) เพื่อให้ข้าราชการกรมได้เสริมสร้างความรู้ ความเข้าใจหลักการให้บริการด้วยจิตบริการ มีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ ลดการถูกกล่าวหาร้องเรียนในเรื่องการให้บริการ ส่งผลต่อภาพลักษณ์ที่ดีขององค์กร สามารถปรับเปลี่ยนวิธีคิด (Mindset) เพื่อการสร้างความสมดุลในการดำเนินชีวิตและการทำงานให้มีความสุข รวมทั้งสามารถปฏิบัติงานให้บรรลุผลสัมฤทธิ์และทันต่อสถานการณ์พร้อมรับมือกับการเปลี่ยนแปลงอยู่เสมอ
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วย ข้าราชการตำแหน่งประเภทวิชาการ ระดับปฏิบัติการ สังกัดส่วนกลางและส่วนภูมิภาค จำนวน 110 คน ระยะเวลาการฝึกอบรม จำนวน 3 วัน ระหว่างวันที่ 22 - 24 ธันวาคม 2564 โดยให้ผู้เข้ารับการฝึกอบรมสังกัดส่วนกลางเข้ารับการฝึกอบรมณกรมสวัสดิการและคุ้มครองแรงงาน และผู้เข้ารับการฝึกอบรมสังกัดส่วนภูมิภาค เข้ารับการฝึกอบรมรูปแบบออนไลน์ผ่านวีดิทัศน์ทางไกล(Video Conference)ณหน่วยงานต้นสังกัดหรือสถานที่อื่น ที่มีความเหมาะสม โดยมุ่งหวังว่าผู้เข้ารับการอบรมจะได้รับการเสริมสร้างความรู้ ความเข้าใจหลักการให้บริการด้วยจิตบริการ มีทัศนคติต่องานบริการเชิงบวก สามารถให้บริการและสร้างความประทับใจต่อผู้รับบริการได้อย่างมีประสิทธิภาพและเป็นที่ยอมรับ สามารถปรับวิธีคิด (Mindset) เพื่อการดำเนินชีวิตและทำงานอย่างมีความสุข และมุ่งเน้นผลสัมฤทธิ์ของงาน โดยยึดหลักคุณธรรมและจริยธรรม
วันอังคารที่ 25 มกราคม 2565
รมว.พม. ลงพื้นที่ จ.ชลบุรี เปิดโครงการสร้างโอกาส จับมือโสภณ ซุปเปอร์ ช่วยกลุ่มเปราะบางขายสินค้า
รมว.พม. ลงพื้นที่ จ.ชลบุรี เปิดโครงการสร้างโอกาส จับมือโสภณ ซุปเปอร์ ช่วยกลุ่มเปราะบางขายสินค้า "ทอฝัน By พม." สร้างอาชีพ เพิ่มรายได้
วันที่ 24 มกราคม 2565 เวลา 15.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดชลบุรี เพื่อเปิดโครงการสร้างโอกาส ณ โสภณ ซุปเปอร์ ตำบลหนองปลาไหล อำเภอบางละมุง จังหวัดชลบุรี จากนั้นเดินทางไปเยี่ยมให้กำลังใจเยาวชนตัวแทนจากสภาเด็กและเยาวชนจังหวัดชลบุรี เป็นนักศึกษาชั้นปีที่ 3 มหาวิทยาลัยบูรพา ซึ่งเข้ารับการฝึกบาริสต้า ณ ร้านกาแฟ Melbourne Coffee House พร้อมทั้งมอบใบประกาศนียบัตร ทั้งนี้ มีนายภัครธรณ์ เทียนไชย ผู้ว่าราชการจังหวัดชลบุรี นายกอบทอง ณัฏฐโสภณ ผู้บริหาร บริษัทโสภณอีสเทิร์นเทรดดิ้ง จำกัด (โสภณ ซุปเปอร์ ) คณะผู้บริหารกระทรวง พม. และ ทีม One Home พม. จังหวัดชลบุรี เข้าร่วมงาน
นายจุติ กล่าวว่า สำหรับโครงการสร้างโอกาสเป็นความร่วมมือในการทำงานร่วมกันระหว่างภาครัฐและภาคเอกชน เพื่อสนับสนุนกิจการภาคเอกชนที่มีส่วนร่วมในการรับผิดชอบสังคมและสิ่งแวดล้อมขององค์กร (Corporate Social Responsibility : CSR) ซึ่งร้านโสภณ ซุปเปอร์ มีแนวคิดในการเปิดโอกาสให้กลุ่มเปราะบางทางสังคมได้พัฒนาศักยภาพในการช่วยเหลือและพึ่งพาตนเอง โดยให้พื้นที่จำหน่ายผลิตภัณฑ์จากโครงการสร้างโอกาส ทอฝัน BY พม. โดยไม่คิดค่าใช้จ่ายแต่อย่างใด นับเป็นช่องทางในการกระจายสินค้าและเพิ่มรายได้ให้กับกลุ่มเปราะบาง รวมถึง Suppliers ที่สนับสนุนเครื่องอุปโภคบริโภคให้กลุ่มเปราะบางในพื้นที่จังหวัดชลบุรี
นายจุติ กล่าวเพิ่มเติมว่า วันนี้ ตนมาติดตามนโยบายของรัฐบาล โดยพลเอก ประยุทธ์ จันทร์โอชา นายกรัฐมนตรี ได้กำชับว่าให้ดูแลประชาชนในเรื่องค่าครองชีพ ไม่ให้ประชาชนถูกเอารัดเอาเปรียบ รวมไปถึงเรื่องอาชีพและรายได้ด้วย กระทรวง พม. ได้บูรณาการร่วมกับกระทรวงมหาดไทย ผู้ว่าราชการจังหวัด สำนักงานตำรวจแห่งชาติ กระทรวงแรงงาน และภาคเอกชน โดยได้มีชั้นวางสินค้าสำหรับผู้ผลิตที่ไม่มีโอกาสที่จะแสดงสินค้า โดยไม่คิดค่าใช้จ่าย ในขณะเดียวกัน ได้รวบรวมพื้นที่โอกาสที่จะสร้างทักษะใหม่ๆ ให้กับเด็กและเยาวชนที่อยากประกอบอาชีพ แต่ไม่มีโอกาสได้ฝึกงาน ทั้งนี้ ตนขอขอบคุณโสภณ ซุปเปอร์ ที่ได้ให้โอกาสนี้กับเด็กและเยาวชน ผู้ประกอบการ ผู้ด้อยโอกาส และกลุ่มเปราะบางทั้งหลาย ได้มีที่ยืน มีโอกาสที่จะเอาสินค้ามาแสดง ในขณะเดียวกัน ได้ตอบโจทย์รัฐบาลเรื่องการสร้างอาชีพ รายได้ และเรื่องความเป็นธรรมของราคาสินค้าให้กับประชาชน ซึ่งซุปเปอร์แห่งนี้ได้ทำตามกฎระเบียบและไม่เอาเปรียบประชาชน และตนดีใจว่าสิ่งที่รัฐบาลทำร่วมกับทุกภาคส่วนถือว่าประสบความสำเร็จเป็นอย่างมาก
วันพฤหัสบดีที่ 5 สิงหาคม 2564
ปลัด สธ.เร่งรัดการฉีดวัคซีนโควิด 12 เขตสุขภาพตั้งเป้า ไม่น้อยกว่า 3.5 แสนโดสต่อวัน
ปลัดกระทรวงสาธารณสุข ติดตามการฉีดวัคซีนโควิด 19 ใน 12 เขตสุขภาพ ตั้งเป้าเร่งรัดการฉีดให้ได้ไม่น้อยกว่า 3.5 แสนโดสต่อวัน เน้นในกลุ่มผู้สูงอายุ 60 ปีขึ้นไป กลุ่มโรคเรื้อรัง และหญิงตั้งครรภ์ เพื่อลดอัตราการป่วยและเสียชีวิตให้มากที่สุด
วันนี้ (5 สิงหาคม 2564 ) นายแพทย์เกียรติภูมิ วงศ์จริต ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค ประชุมผู้ช่วยผู้ตรวจราชการ 12 เขตสุขภาพ ติดตามความก้าวหน้าการฉีดวัคซีนโควิด 19 ในพื้นที่ ทั้ง 76 จังหวัดในความรับผิดชอบกระทรวงสาธารณสุข (ยกเว้น กทม.) ตั้งเป้าเร่งรัดการฉีดให้ได้วันละไม่น้อยกว่า 3.5 แสนโดส เน้นในผู้สูงอายุ 60 ปีขึ้นไป กลุ่มโรคเรื้อรังและหญิงตั้งครรภ์ ให้เชิงรุกออกค้นหาให้ได้รับวัคซีนครอบคลุมมากที่สุด โดยจังหวัดควบคุมสูงสุดและเข้มงวด ตั้งเป้าให้ครอบคลุมร้อยละ 70 ส่วนจังหวัดควบคุมสูงสุด ตั้งเป้าฉีดให้ได้ร้อยละ 50 ของเป้าหมาย เพื่อให้ลดอัตราการป่วยและเสียชีวิตให้ได้มากที่สุด
ข้อมูล ณ วันที่ 4 สิงหาคม 2564 ทั้ง12 เขตสุขภาพได้รับการจัดสรรวัคซีนทั้งหมด 14,738,152 โดส ดำเนินการฉีดในกลุ่ม 608 ได้แก่ กลุ่มผู้สูงอายุ 60 ปีขึ้นไป กลุ่มโรคเรื้อรัง 7 กลุ่มโรค และหญิงตั้งครรภ์ ได้เฉลี่ยวันละเกือบ 3 แสนโดส เฉพาะผู้สูงอายุ 60ปี ขณะนี้ดำเนินการได้ 3.2 ล้านโดส
ทั้งนี้ จะได้ประชุมติดตามเร่งรัดการฉีดวัคซีนกับผู้ช่วยผู้ตรวจราชการทุกสัปดาห์ เพื่อให้การฉีดวัคซีนเป็นไปตามแผนที่ตั้งไว้ ได้ปรับกลยุทธ์โดยสามารถฉีดในโรงพยาบาลส่งเสริมสุขภาพตำบลได้ เพื่อให้ประชาชนมีภูมิคุ้มกันโรค ลดป่วย ลดตายให้ได้มากที่สุด
*****************************5 สิงหาคม
วันศุกร์ที่ 27 พฤษภาคม 2565
นายกรัฐมนตรี ร่วมประชุม Nikkei Forum ณ กรุงโตเกียว ญี่ปุ่น
วันพฤหัสบดีที่ 27 พฤาภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุม International Conference on the Future of Asia หรือ Nikkei Forum ครั้งที่ 27 ภายใต้หัวข้อ การทบทวนบทบาทของเอเชียในโลกที่แบ่งฝ่าย ระหว่างวันที่ 26-27 พ.ค.2565 ณ กรุงโตเกียว ประเทศญี่ปุ่น โดยจะเป็นโอกาสให้ได้พบ นายคิดชิดะ ฟูมิโอะ นายกรัฐมนตรีญี่ปุ่นอีกครั้ง นายกรัฐมนตรีได้แสดงวิสัยทัศน์ของไทยในการรับมือกับความท้าทายและความชะงักงันของภูมิภาคเอเชีย และการก้าวข้ามสถานการณ์โดยทุกฝ่ายต้องทำงานร่วมกัน เช่น สร้างการเติบโตทางเศรษฐกิจ สนับสนุนระบบพหุภาคี ความยั่งยืน และความสมดุล เพื่อให้ภูมิภาคเอเชียเข้มแข็งต่อไป พร้อมทั้งได้สร้างความเชื่อมั่นถึงนโยบายของไทยแก่สื่อมวลชนและนักธุรกิจญี่ปุ่นในการมาดำเนินธุรกิจและลงทุนในไทย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 6 กรกฎาคม 2564
ครม.เห็นชอบแก้ระเบียบฯ จ่ายค่าตอบแทนนำจับยาเสพติด เพิ่มเท่าตัว มุ่งขยายผลผู้บงการ
ครม.เห็นชอบแก้ระเบียบฯ จ่ายค่าตอบแทนนำจับยาเสพติด เพิ่มเท่าตัว มุ่งขยายผลผู้บงการ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 กรกฎาคม 2564 ว่า ครม.เห็นชอบแก้ไขระเบียบสำนักนายกรัฐมนตรี ว่าด้วยการจ่ายเงินค่าตอบแทนผู้แจ้งความนำจับ เงินค่าตอบแทนเจ้าหน้าที่ และเงินช่วยเหลือในการปฏิบัติงานยาเสพติด พ.ศ.2561 ตามที่กระทรวงยุติธรรมเสนอ โดยแก้ไขปรับปรุงเกี่ยวกับหลักเกณฑ์การจ่ายเงินค่าตอบแทนให้แก่เจ้าหน้าที่ในการปฏิบัติงานยาเสพติด กรณียึดได้แต่ยาเสพติด รวมทั้งแก้ไขเพิ่มเติมระยะเวลาการยื่นคำขอรับเงินค่าตอบแทน เพื่อให้การจ่ายค่าตอบแทนเกิดความเหมาะสมกับภารกิจ ส่งผลให้การปราบปรามยาเสพติดเป็นไปอย่างมีประสิทธิภาพและมุ่งเน้นให้เกิดการสืบสวนขยายผลไปยังเจ้าของยาเสพติด เครือข่ายนายทุน หรือผู้สั่งการที่อยู่เบื้องหลัง ซึ่งร่างระเบียบมีสาระสำคัญดังนี้
1.กำหนดให้จ่ายเงินค่าตอบแทน เมื่อเจ้าหน้าที่ดำเนินการจนสามารถจับกุมผู้กระทำผิดและพนักงานอัยการสั่งฟ้อง หรือศาลออกหมายจับและเลขาธิการสำนักงานคณะกรรมการป้องกันและปราบปรามยาเสพติด (ป.ป.ส.) มีคำสั่งให้ยึดทรัพย์สินที่เกี่ยวข้องกับการกระทำความผิดเกี่ยวกับยาเสพติด มีมูลค่าไม่ต่ำกว่า 100,000 บาท โดยให้จ่ายค่าตอบแทนร้อยละ 50 ของจำนวนเงินที่คำนวณได้จากปริมาณยาเสพติด จากเดิมที่กำหนดให้จ่ายเงินค่าตอบแทนร้อยละ 25 ของจำนวนเงินที่คำนวณได้จากปริมาณยาเสพติด เมื่อพนักงานอัยการสั่งงดการสอบสวน สั่งไม่ฟ้อง หรือมีความเห็นว่าควรสั่งฟ้อง
2.กำหนดระยะเวลาการยื่นคำขอรับเงินค่าตอบแทนภายใน 180 วัน เมื่อพนักงานอัยการมีคำสั่งเกี่ยวกับคดี หากเป็นกรณีศาลออกหมายจับผู้กระทำความผิดและเลขาธิการ ป.ป.ส. มีคำสั่งให้ยึดทรัพย์ที่เกี่ยวข้องกับการกระทำความผิดเกี่ยวกับยาเสพติด ให้ยื่นคำขอภายใน 180 วัน นับแต่ศาลออกหมายจับและเลขาธิการ ป.ป.ส. มีคำสั่งให้ยึดทรัพย์สิน จากเดิมที่ให้ยื่นคำขอเมื่อพนักงานอัยการมีคำสั่งเกี่ยวกับคดี หรือภายในกำหนด 180 วัน นับแต่วันที่ศาลชั้นต้นมีคำพิพากษา
----------------------------------
วันอังคารที่ 5 กรกฎาคม 2565
ครม. อนุมัติวงเงิน 309 ล้านบาท ดำเนินโครงการผลักดันการส่งออกน้ำมันปาล์ม เพื่อลดผลผลิตส่วนเกินปี 65 ระยะเวลาการส่งออกถึงเดือนกันยายน 2565 นี้
ครม. อนุมัติวงเงิน 309 ล้านบาท ดำเนินโครงการผลักดันการส่งออกน้ำมันปาล์ม เพื่อลดผลผลิตส่วนเกินปี 65 ระยะเวลาการส่งออกถึงเดือนกันยายน 2565 นี้
วันที่ 5 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีอนุมัติดำเนินโครงการผลักดันการส่งออกน้ำมันปาล์มเพื่อลดผลผลิตส่วนเกินปี 2565 ภายใต้เงื่อนไขระดับสต๊อกน้ำมันปาล์มดิบในประเทศสูงกว่า 300,000 ตัน และราคาน้ำมันปาล์มดิบในประเทศสูงกว่าราคาตลาดโลก โดยอนุมัติวงเงินเพื่อดำเนินโครงการดังกล่าวรวมทั้งสิ้น 309 ล้านบาท เพื่อลดปริมาณน้ำมันปาล์มส่วนเกินในประเทศให้เข้าสู่ระดับสมดุล และยกระดับราคาผลปาล์มทะลายที่เกษตรกรขายได้ให้สูงขึ้น รักษาเสถียรภาพราคาน้ำมันและน้ำมันปาล์มในประเทศ
สาระสำคัญ โครงการผลักดันการส่งออกน้ำมันปาล์มเพื่อลดผลผลิตส่วนเกินปี 2565 สนับสนุนค่าบริหารจัดการส่งออกเฉพาะน้ำมันปาล์มดิบ (Crude Palm Oil :CPO) ปริมาณเป้าหมาย 150,000 ตัน ระยะเวลาการส่งออกภายในเดือนกันยายน 2565 ผู้เข้าร่วมโครงการฯ ต้องเป็นนิติบุคคลตามกฎหมาย ที่มีวัตถุประสงค์ในการประกอบธุรกิจเป็นผู้ผลิต ผู้ใช้ ผู้ค้าผู้จัดเก็บ หรือผู้ส่งออกน้ำมันปาล์มหรือผลิตภัณฑ์จากน้ำมันปาล์ม โดยจะสนับสนุนค่าบริหารจัดการสำหรับการส่งออก ในอัตรากิโลกรัมละ 2 บาท เช่น ค่าขนส่ง ค่าคลังจัดเก็บ ค่าปรับปรุงคุณภาพ ค่าเอกสารและค่าธรรมเนียมต่างๆ เป็นต้น ระยะเวลาการส่งออก ตั้งแต่คณะรัฐมนตรีมีมติอนุมัติจนถึงเดือนกันยายน 2565 และระยะเวลาโครงการตั้งแต่คณะรัฐมนตรีมีมติอนุมัติจนถึงเดือนธันวาคม 2565
วงเงินทั้งสิ้น 309 ล้านบาท โดยเป็นค่าบริหารจัดการส่งออกน้ำมันปาล์มดิบให้ผู้ส่งออก 300 ล้านบาท และค่าใช้จ่ายในการดำเนินโครงการในส่วนราชการอีก 9 ล้านบาท โดยมีเงื่อนไขต่อเมื่อระดับสต๊อก น้ำมันปาล์มดิบในประเทศสูงกว่า 300,000 ตันและราคาน้ำมันปาล์มดิบในประเทศสูงกว่าราคาตลาดโลก
โฆษกประจำสำนักนายกรัฐมนตรีกล่าวว่า โครงการฯ ดังกล่าวนี้ เป็นกลไกในการรักษาเสถียรภาพตลาดปาล์มน้ำมันและน้ำมันปาล์มภายในประเทศในช่วงที่ผลผลิตออกสู่ตลาดมาก รวมทั้งสอดรับกับความต้องการการใช้น้ำมันปาล์มจากภาพพลังงานภายในประเทศที่ลดลง จากมาตรการปรับลดสัดส่วนการใช้ไบโอดีเซลในน้ำมันดีเซล รวมทั้งระดับสต๊อกน้ำมันปาล์มดิบในประเทศ 300,000 ตัน คิดเป็น 1.5 เท่าของความต้องการใช้ภายในประเทศต่อเดือน ซึ่งถือเป็นระดับสต๊อกที่ปลอดภัย (Safety Stock) มั่นใจได้ว่า จะไม่ส่งผลให้เกิดขาดแคลนภายในประเทศ แต่จะช่วยป้องกันและบรรเทาสถานการณ์น้ำมันปาล์มและปาล์มน้ำมันล้นตลาด ลดความผันผวนในตลาดหากมีการปฏิเสธการซื้อปาล์มน้ำมันจากเกษตรกร รวมทั้งสร้างแรงจูงใจผู้ประกอบการระบายผลผลิตส่วนเกินออกนอกประเทศด้วย
วันพุธที่ 6 ตุลาคม 2564
*ข่าวจริง* การรถไฟแห่งประเทศไทยงดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว
เนื่องจากสถานการณ์ฝนตกหนักในหลายจังหวัดจนทำให้เกิดน้ำท่วม ส่งผลให้มีมวลน้ำไหลเข้าท่วมทางรถไฟ และพัดหินบนทางรถไฟไปกับกระแสน้ำ
ตามที่มีการส่งต่อข้อมูลในสื่อสังคมออนไลน์ประเด็นเรื่อง การรถไฟแห่งประเทศไทยฃงดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดย การรถไฟแห่งประเทศไทย (รฟท.) กระทรวงคมนาคม พบว่าประเด็นดังกล่าวนั้น เป็นข้อมูลจริง
จากสถานการณ์ฝนตกหนักในหลายจังหวัดจนทำให้เกิดน้ำท่วม ส่งผลให้มีมวลน้ำไหลเข้าท่วมทางรถไฟ และพัดหินบนทางรถไฟไปกับกระแสน้ำ ช่วงระหว่างสถานีบ้านหมอ - หนองโดน จังหวัดสระบุรี ทำให้ไม่สามารถเดินรถในเส้นทางสายเหนือ ผ่านบริเวณดังกล่าวได้ การรถไฟฯ จึงจำเป็นต้องประกาศงดเดินขบวนรถสายเหนือ จำนวน 4 ขบวน และปรับเปลี่ยนสถานีต้นทาง - ปลายทาง จำนวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคำสั่งเปลี่ยนแปลง ดังนี้
1. งดเดินขบวนรถ จำนวน 4 ขบวน
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
2. ปรับเปลี่ยนสถานีต้นทาง - ปลายทางขบวนรถ จำนวน 8 ขบวน
- ขบวนรถชานเมืองที่ 301/302 กรุงเทพ - ลพบุรี - กรุงเทพ ปรับเปลี่ยนเป็น กรุงเทพ - บ้านหมอ - กรุงเทพ
- ขบวนรถเร็วที่ 109 กรุงเทพ - เชียงใหม่ ปรับเปลี่ยนเป็น ลพบุรี - เชียงใหม่
- ขบวนรถเร็วที่ 102 เชียงใหม่ - ชุมทางบางซื่อ ปรับเปลี่ยนเป็น เชียงใหม่ - ลพบุรี
- ขบวนรถธรรมดาที่ 201/202 กรุงเทพ - พิษณุโลก - กรุงเทพ ปรับเปลี่ยนเป็น ลพบุรี - พิษณุโลก - ลพบุรี
- ขบวนรถธรรมดาที่ 211/212 กรุงเทพ - ตะพานหิน - กรุงเทพ ปรับเปลี่ยนเป็น ลพบุรี - ตะพานหิน - ลพบุรี
ในส่วนความคืบหน้าขณะนี้ เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้น พบว่าเส้นทางรถไฟช่วงบริเวณหลักกิโลเมตรที่ 113/5-116/1 ระดับน้ำท่วมสูงเหนือสันราง 25 เซนติเมตร พบความเสียหายมาก เนื่องจากหินบนทางรถไฟถูกพัดไปกับกระแสน้ำ ระบบอาณัติสัญญาณได้รับความเสียหาย อีกทั้งระดับน้ำยังคงเพิ่มสูงขึ้นอย่างต่อเนื่อง สำหรับ ประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ
ดังนั้นเพื่อให้ประชาชนได้รับข้อมูลข่าวสารจากการรถไฟแห่งประเทศไทย สามารถติดตามได้ที่ เฟซบุ๊ก ทีมพีอาร์การรถไฟแห่งประเทศไทย หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
หน่วยงานที่ตรวจสอบ : การรถไฟแห่งประเทศไทย กระทรวงคมนาคม
วันจันทร์ที่ 13 มิถุนายน 2565
เตรียมพร้อมเดินหน้า “โควิด-19” สู่โรคประจำถิ่นอย่างปลอดภัย
.....
กระทรวงสาธารณสุข เตรียมพร้อมเดินหน้า “โควิด-19” สู่โรคประจำถิ่นอย่างปลอดภัย หลังสถานการณ์การระบาดของโรคโควิด-19 ในประเทศดีขึ้นอย่างต่อเนื่อง ด้วยแนวคิด Health for Wealth คืนระบบบริการการแพทย์แก่ประชาชนทุกคนทุกโรค ทั้งการเร่งฉีดวัคซีนเข็มกระตุ้นให้ได้มากกว่า 60% การเฝ้าระวังการระบาดเป็นกลุ่มก้อน การปรับมาตรการดูแลผู้ป่วยทั่วไปที่ไม่ต้องตรวจหาเชื้อ ยกเว้นมีความเสี่ยง หรือเป็นผู้ป่วยใน - ผ่าตัด รวมถึงการเตรียมปรับเป็นโรคติดต่อที่ต้องเฝ้าระวัง และเน้นมาตรการ 2U - COVID Free Setting ให้ประชาชนอยู่ร่วมกับโควิดได้
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันเสาร์ที่ 19 มิถุนายน 2564
"สถานีกลางบางซื่อ" รองรับกลุ่มเสี่ยง กทม. ถูกเลื่อนนัดหมอพร้อม
....
เดินหน้าฉีดวัคซีนโควิด-19 กันต่อ สำหรับกลุ่มผู้สูงอายุและผู้ที่มีโรคประจำตัว 7 กลุ่มโรคในพื้นที่ กทม. ที่ได้ลงทะเบียนไว้กับ “หมอพร้อม” แต่ถูกเลื่อนนัดไปก่อนหน้านี้
.
ล่าสุดรัฐบาลเปิดสถานีกลางบางซื่อ เป็นสถานที่รองรับประชาชนกลุ่มดังกล่าว โดยได้จัดเตรียมวัคซีนไว้และให้บริการได้ 2,000 คน/วัน แต่ผู้ที่จะไปใช้บริการจะต้องติดต่อนัดหมายวันเวลาการฉีดวัคซีนใหม่ก่อนเดินทางไป ผ่านระบบคอลเซ็นเตอร์ “หมอพร้อม” ที่หมายเลขโทรศัพท์ 0 2792 2333
.
ส่วนผู้ที่อยู่ใน กทม. และลงทะเบียน "หมอพร้อม" ไว้ และไม่ได้รับแจ้งให้ "เลื่อนนัด" ยังสามารถเข้ารับบริการฉีดวัคซีนได้ตามกำหนดเดิม
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 21 มิถุนายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตั้งศูนย์ช่วยเหลือผู้ประสบอุทกภัย และเร่งขุดลอกแม่น้ำ คูคลอง รองรับน้ำฝนเตรียมพร้อมรับฤดูน้ำหลาก
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ตามที่ท่านพลเอกประวิตร วงษ์สุวรรณ รองนายกรัฐมนตรีในฐานะผู้อำนวยการกองอำนวยการน้ำแห่งชาติ ได้สั่งการให้หน่วยงานที่เกี่ยวข้องเตรียมพร้อมรองรับสถานการณ์น้ำและป้องกันผลกระทบที่จะเกิดขึ้นแก่ประชาชนในช่วงฤดูฝน ตนจึงได้มอบหมายให้กรมเจ้าท่าจัดทำแผนและเตรียมความพร้อมรับมืออุทกภัยในฤดูฝนปี 2564
1) จัดตั้งศูนย์ช่วยเหลือผู้ประสบอุทกภัยกรมเจ้าท่า ภาค 1 - 7 แบ่งเป็น
•ศูนย์ช่วยเหลือผู้ประสบอุทกภัยกรมเจ้าท่า ภาค1 รับผิดชอบ 17 จังหวัด (เชียงใหม่ ลำปาง แม่ฮ่องสอน ลำพูน นครสวรรค์ กำแพงเพชร พิจิตร อุทัยธานี เชียงราย พะเยา พิษณุโลก ตาก สุโขทัย เพชรบูรณ์ แพร่ อุตรดิตถ์ น่าน)
•ศูนย์ช่วยเหลือผู้ประสบอุทกภัยกรมเจ้าท่า ภาค2 รับผิดชอบ 9 จังหวัด (พระนครศรีอยุธยา อ่างทอง สิงห์บุรี สุพรรณบุรี ชัยนาท ลพบุรี สระบุรี นนทบุรี ปทุมธานี)
•ศูนย์ช่วยเหลือผู้ประสบอุทกภัยกรมเจ้าท่า ภาค3 รับผิดชอบ 7 จังหวัด (สมุทรสงคราม ประจวบคีรีขันธ์ กาญจนบุรี สมุทรสาคร เพชรบุรี นครปฐม ราชบุรี)
•ศูนย์ช่วยเหลือผู้ประสบอุทกภัยกรมเจ้าท่า ภาค4 รับผิดชอบ 8 จังหวัด (สงขลา พัทลุง ปัตตานี ยะลา สุราษฎร์ธานี ชุมพร นครศรีธรรมราช นราธิวาส)
•ศูนย์ช่วยเหลือผู้ประสบอุทกภัยกรมเจ้าท่า ภาค5 รับผิดชอบ 6 จังหวัด (ภูเก็ต ตรัง กระบี่ ระนอง พังงา สตูล)
•ศูนย์ช่วยเหลือผู้ประสบอุทกภัยกรมเจ้าท่า ภาค6 รับผิดชอบ 9 จังหวัด (ชลบุรี ฉะเชิงเทรา ปราจีนบุรี นครนายก ระยอง จันทบุรี สระแก้ว ตราด สมุทรปราการ)
•ศูนย์ช่วยเหลือผู้ประสบอุทกภัยกรมเจ้าท่า ภาค7 รับผิดชอบ 20 จังหวัด (หนองคาย เลย อุดรธานี หนองบัวลำภู บึงกาฬ อุบลราชธานี อำนาจเจริญ ศรีสะเกษ ยโสธร นครราชสีมา ชัยภูมิ บุรีรัมย์ สุรินทร์ นครพนม มุกดาหาร สกลนคร ขอนแก่น ร้อยเอ็ด มหาสารคาม กาฬสินธุ์)
2) จัดเตรียมกำลังเจ้าหน้าที่รวม 689 นาย เรือตรวจการณ์ เรือท้องแบน เรือเจ็ตสกี รวม 92 ลำ รถยนต์ 128 คัน รถบรรทุก 6 คัน โดยให้แต่ละศูนย์ฯ ประสานงานกับหน่วยงานจังหวัด องค์กรปกครองส่วนท้องถิ่น ที่ขอรับการสนับสนุน หรือได้รับการประสานจากในพื้นที่โดยตรง ให้ทุกศูนย์ฯ จัดกำลังเจ้าหน้าที่พร้อมให้ความช่วยเหลือประชาชนได้ทันที
3) ดำเนินการขุดลอกและบำรุงรักษาทางน้ำตามแผนบริหารจัดการน้ำเพื่อป้องกันปัญหาอุทกภัย รวมทั้งให้จัดเตรียมรถขุด(Backhoe) จำนวน 32 คัน สำหรับการขุดลอกเปิดร่องน้ำ/เปิดทางน้ำ ระบายน้ำในพื้นที่ ให้น้ำสามารถไหลผ่านได้อย่างสะดวก
ทั้งนี้ ตนได้เน้นย้ำให้ทุกศูนย์ฯ เตรียมความพร้อมในการให้ความช่วยเหลือประชาชน หากเกิดสถานการณ์รุนแรงเกินที่จะรับมือได้ให้เร่งประสานความร่วมมือจากจังหวัด สำนักงานป้องกันและบรรเทาสาธารณภัย และหน่วยงานที่เกี่ยวข้อง
วันจันทร์ที่ 11 เมษายน 2565
กสร. ขับเคลื่อนมาตรการลดความเสี่ยง “สงกรานต์สุขใจ แรงงานปลอดภัย”
กรมสวัสดิการและคุ้มครองแรงงาน (กสร.) ขอความร่วมมือนายจ้าง ลูกจ้าง เฝ้าระวังและป้องกันการเกิดอุบัติเหตุ และลดการแพร่ระบาดของ COVID-19 ในช่วงเทศกาลสงกรานต์ ตามมาตรการ “สงกรานต์สุขใจ แรงงานปลอดภัย”
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า ในช่วงเทศกาลสงกรานต์ของทุกปี เป็นเวลาแห่งความสุขที่ประชาชนได้เดินทางกลับไปเยี่ยมครอบครัว ณ ภูมิลำเนาของตัวเองและร่วมกิจกรรมตามประเพณีนิยมที่ปฏิบัติสืบต่อกันมา อีกทั้งยังเป็นช่วงเวลาที่สถานประกอบกิจการหยุดดำเนินการต่อเนื่องหลายวัน ซึ่งช่วงเวลาดังกล่าวมักเกิดเหตุไฟฟ้าลัดวงจร หรือเกิดอัคคีภัยขึ้นในสถานประกอบกิจการ เนื่องจากไม่ได้มีการเฝ้าระวังและขาดการตรวจสอบอย่างต่อเนื่อง รวมทั้งการเกิดอุบัติเหตุจากการใช้รถใช้ถนนในอัตราที่เพิ่มขึ้น ประกอบกับปัจจุบันยังคงมีการแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ ซึ่งยังต้องดำเนินการป้องกันและควบคุมอย่างเคร่งครัด เพื่อป้องกันการระบาดที่อาจเกิดขึ้นใหม่ กสร. จึงออกประกาศขอให้นายจ้างและลูกจ้างปฏิบัติตามมาตรการ “สงกรานต์สุขใจ แรงงานปลอดภัย” โดยตรวจสอบระบบไฟฟ้า อุปกรณ์ไฟฟ้า เครื่องมือ เครื่องใช้ เครื่องจักร และการจัดเก็บสารเคมีให้อยู่ในสภาพปลอดภัยก่อนวันหยุดต่อเนื่อง พร้อมทบทวนแผนฉุกเฉินโดยมีมาตรการที่สามารถรองรับสถานการณ์ที่อาจเกิดขึ้นได้ ในส่วนของการจัดกิจกรรมสงกรานต์ ขอให้จัดตามประเพณีได้แบบที่ไม่สัมผัสกันโดยตรง ห้ามปาร์ตี้โฟม ห้ามประแป้ง ห้ามจำหน่ายและบริโภคแอลกอฮอล์ รวมทั้งกำกับ ดูแล และเน้นย้ำให้ลูกจ้างปฏิบัติตามมาตรการป้องกันการแพร่ระบาดของ COVID-19 ขั้นสูงสุดแบบครอบจักรวาล (Universal Prevention for COVID-19) และตรวจคัดกรองการติดเชื้อของลูกจ้างก่อนกลับเข้าทำงาน และขอให้นายจ้างรณรงค์ส่งเสริมให้ลูกจ้างตรวจสภาพยานพาหนะให้อยู่ในสภาพที่ใช้งานได้อย่างปลอดภัยก่อนออกเดินทาง รวมถึงสร้างการรับรู้ในการขับขี่ยานพาหนะด้วยความระมัดระวัง ปฏิบัติตามกฎจราจรอย่างเคร่งครัด สวมหมวกนิรภัยและใช้เข็มขัดนิรภัยเมื่อขับขี่หรือโดยสารรถจักรยานยนต์หรือรถยนต์ และไม่ดื่มเครื่องดื่มแอลกอฮอล์ขณะเดินทาง
อธิบดี กสร.กล่าวทิ้งท้ายว่า ด้วยความร่วมมือของนายจ้าง ลูกจ้าง คณะกรรมการความปลอดภัย อาชีวอนามัย และสภาพแวดล้อมในการทำงานของสถานประกอบกิจการ และเจ้าหน้าที่ความปลอดภัยในการทำงาน ที่ดำเนินการตามมาตรการ "สงกรานต์สุขใจ แรงงานปลอดภัย" เพื่อเฝ้าระวังและป้องกันการประสบอันตราย อุบัติเหตุ รวมถึงการแพร่ระบาดของโรคติดเชื้อไวรัสโคโรนา 2019 ในช่วงเทศกาลสงกรานต์ จะส่งผลให้พี่น้องผู้ใช้แรงงานทุกท่านปลอดภัยจากอุบัติเหตุ และมีความสุขห่างไกลจากโรค COVID-19
วันอังคารที่ 23 สิงหาคม 2565
คืบหน้า! แผนขับเคลื่อนกิจการอวกาศแห่งชาติ เครื่องมือสำคัญในการ “เพิ่มโอกาส - ขีดความสามารถ” ด้านเทคโนโลยีของประเทศ
.....
รัฐบาลมุ่งขับเคลื่อนนโยบายด้าน “อวกาศ” ของประเทศอย่างต่อเนื่อง ล่าสุด คณะกรรมการนโยบายอวกาศแห่งชาติ เผยถึงการจัดทำนโยบายและแผนการดำเนินการเฝ้าระวังและบริหารจัดการการจราจรทางอวกาศ, (ร่าง) พ.ร.บ.กิจการอวกาศ พ.ศ. …, การดำเนินงานของศูนย์ประกอบดาวเทียมแห่งชาติ มีความคืบหน้า พร้อมกับการแต่งตั้งคณะอนุกรรมการและคณะทำงานอีก 6 คณะ เพื่อเข้ามาช่วยสนับสนุนและขับเคลื่อนการทำงาน
.
นอกจากนี้ คณะกรรมการฯ ได้ร่วมกันพิจารณาและให้ความเห็นชอบในหลักการ (ร่าง) แผนแม่บทอวกาศแห่งชาติ พ.ศ. 2566 - 2580 ซึ่งสอดคล้องกับยุทธศาสตร์ชาติ รวมทั้ง (ร่าง) นโยบายการดำเนินงานดาวเทียมสื่อสารแห่งชาติ และ (ร่าง) ข้อเสนอโครงการดาวเทียมแห่งชาติ โดยให้ บริษัท โทรคมนาคมแห่งชาติ จำกัด (มหาชน) เร่งสำรวจความต้องการใช้งานดาวเทียมเชิงลึกของหน่วยงานต่าง ๆ เพื่อให้ได้ข้อมูลที่ตรงกับความต้องการใช้งานจริง
.
ทั้งนี้ พ.ร.บ.กิจการอวกาศฯ จะเป็นเครื่องมือสำคัญในการส่งเสริมและวางอนาคตกิจการอวกาศของประเทศ ช่วยสนับสนุนและเชื่อมโยงการดำเนินงานยุทธศาสตร์ชาติทั้ง 6 ด้านเข้าด้วยกัน และการจัดทำแผนแม่บทฯ ดังกล่าว จะครอบคลุมผู้มีส่วนได้เสียทุกกลุ่ม ซึ่งจะก่อให้เกิดประโยชน์กับประเทศชาติและประชาชนอย่างสูงสุด
.
อ่านเพิ่มเติม คลิกhttps://www.thaigov.go.th/news/contents/details/58204
#ไทยคู่ฟ้า#ร่วมต้านโควิด19
-------------------
วันอังคารที่ 15 มีนาคม 2565
ครม.อนุมัติให้กระทรวงสาธารณสุขเปลี่ยนแปลงการจัดชื้อเวชภัณฑ์ยาตามโครงการแก้ไขปัญหาโรคติดต่ออุบัติใหม่ฯ จากโมลนูพิราเวียร์เป็นฟาวิพิราเวียร์และเรมเดซิเวียร์
ครม.อนุมัติให้กระทรวงสาธารณสุขเปลี่ยนแปลงการจัดชื้อเวชภัณฑ์ยาตามโครงการแก้ไขปัญหาโรคติดต่ออุบัติใหม่ฯ จากโมลนูพิราเวียร์เป็นฟาวิพิราเวียร์และเรมเดซิเวียร์ เพื่อสอดคล้องกับแนวทางเวชปฏิบัติและสถานการณ์โควิด19
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 15 มี.ค. 2565 ได้อนุมัติเปลี่ยนแปลงรายการจัดหาเวชภัณฑ์ยาและขยายระยะเวลาดำเนินการโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019 (COVID-19) ระยะการระบาดระลอกเมษายน 2564 ประจำปีงบประมาณ พ.ศ. 2565 ตามที่กระทรวงสาธารณสุข เสนอ โดยมีสาระสำคัญเป็นการเปลี่ยนแปลงรายการจัดซื้อเวชภัณฑ์ยาจากยา Molnupiravir (โมลนูพิราเวียร์) ตามโครงการแก้ไขปัญหาโรคติดต่ออุบัติใหม่ฯ 50,000 โดส เป็นยา Favipiravir(ฟาวิพิราเวียร์) จำนวน 17,065,457 เม็ด และยา Remdesivir(เรมเดซิเวียร์) จำนวน 5,166 Vial(ขวด) ทั้งนี้ เนื่องจากแนวทางเวชปฏิบัติการวินิจฉัย ดูแลรักษาและป้องกันการติดเชื้อในโรงพยาบาล กรณีโรคติดเชื้อไวรัสโคโรนา 2019 (CPG COVID-19) กำหนดให้ยา Favipiravir เป็นยาหลักที่ใช้ในการรักษาผู้ป่วยที่มีอาการไม่รุนแรง ทั้งที่ไม่มีอาการปอดอักเสบหรือมีอาการปอดอักเสบเล็กน้อย โดยมีอัตราการใช้ยาร้อยละ 87 ของผู้ป่วยที่ติดเชื้อทั้งหมด และสำหรับยา Remdesivir ใช้ในการรักษาผู้ป่วยที่มีอาการรุนแรงและผู้ป่วยที่มีอาการไม่รุนแรงแต่มีข้อห้ามในการใช้ยา Favipiravir โดยมีอัตราการใช้ยาร้อยละ 2 ของผู้ป่วยติดเชื้อทั้งหมด
พร้อมทั้ง ปรับแผนการปฏิบัติงานและแผนการใช้จ่ายเงินงบประมาณในการดำเนินโครงการ และ ขยายระยะเวลาการดำเนินการตามโครงการ จากเดิมระยะเวลาดำเนินการต.ค.-ธ.ค. 2564 เป็น ต.ค.2564-ก.ย. 2565
“กระทรวงสาธารณสุขเห็นว่าการแพร่ระบาดของโควิด19 ยังคงมีความต่อเนื่อง จึงมีความจำเป็นต้องสำรองยาดังกล่าวไว้ให้เพียงพอสำหรับรักษาผู้ป่วย รวมถึงมีความจำเป็นต้องปรับแผนการปฏิบัติงานและแผนการใช้จ่ายเงินงบประมาณในการดำเนินโครงการปรับระยะเวลาการดำเนินโครงการเพื่อให้กระทรวงสาธารณสุขสามารถจัดหาเวชภัณฑ์ยาเพื่อดูแลดูแลประชาชนได้ตามแผนงานและสอดคล้องกับเวชปฏิบัติในปัจจุบัน” น.ส.ไตรศุลี กล่าว
สำหรับความเป็นมาของโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019 (COVID-19) ระยะการระบาดระลอกเมษายน 2564 ประจำปีงบประมาณ พ.ศ. 2565 ได้รับอนุมัติจาก ครม. เมื่อวันที่ 9 พ.ย. 2564
โดยตามรายละเอียดตามโครงการ สำนักงานปลัดกระทรวงสาธารณสุข ได้รับการจัดสรรงบประมาณรายจ่ายประจำปีงบประมาณ พ.ศ. 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จำนวน 528.4 ล้านบาท ประกอบด้วยจัดซื้อ โมลนูพิราเวียร์ จำนวนเงิน 500 ล้านบาท และค่าครุภัณฑ์รายการระบบหมอพร้อม จำนวนเงิน 28.4 ล้านบาท ระยะเวลาดำเนินโครงการ ต.ค. - ธ.ค. 2564 แต่เวลาต่อมา แนวทางเวชปฏิบัติการวินิจฉัย ดูแลรักษาและป้องกันโควิด19 ได้เป็นแปลงไปตามสถานการณ์ของโรค กระทรวงสาธารณสุขของได้ขอเปลี่ยนแปลงรายละเอียดของโครงการดังกล่าวมาข้างต้น
------------------------
วันอาทิตย์ที่ 3 กรกฎาคม 2565
รองนายกรัฐมนตรี “อนุทิน” เตรียมเป็นประธานในงาน Thailand Moving Together ให้กำลังใจผู้ประกอบการในท่าอากาศยานสุวรรณภูมิเป็นภารกิจแรกหลังหายป่วยจากอาการโควิด19
รองนายกรัฐมนตรี “อนุทิน” เตรียมเป็นประธานในงาน Thailand Moving Together ให้กำลังใจผู้ประกอบการในท่าอากาศยานสุวรรณภูมิเป็นภารกิจแรกหลังหายป่วยจากอาการโควิด19 เผย 3 วันแรกยกเลิก Thailand Pass ผู้เดินทางจากต่างประเทศเพิ่มใกล้แตะ 29,000 คนต่อวัน
วันที่ 3 ก.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันพรุ่งนี้ (4 ก.ค. 65) นายอนุทิน ชาญวีรกูล รองนายกรัฐมนตรี และรมว.สาธารณสุขจะเดินทางไปเป็นประธานในงาน Thailand Moving Together: กอด กิน บิน เที่ยว ใช้ชีวิตใกล้ชิดอีกครั้ง ซึ่งจัดโดยกระทรวงสาธารณสุข กระทรวงคมนาคม และกระทรวงการท่องเที่ยวและกีฬาณ ท่าอากาศยานสุวรรณภูมิ จ.สมุทรปราการ เป็นภารกิจแรกหลังหายจากป่วยโควิด19 มีผลตรวจเป็นลบตั้งแต่วันที่ 2 ก.ค. ที่ผ่านมา
“รองนายกรัฐมนตรีแจ้งว่าจากการตรวจซ้ำขณะนี้ผลตรวจเป็นลบและไม่มีอาการป่วยแล้ว ซึ่งเชื่อว่าที่หายเร็วนี้เป็นผลจากการได้รับวัคซีนที่ครบถ้วน เมื่อติดเชื้อจึงมีอาการไม่มาก ท่านรองนายกฯ ยังได้ฝากมาถึงพี่น้องประชาชนด้วยว่า ขอให้เข้ารับวัคซีนเข้มกระตุ้นกันอย่างทั่วถึง เพราะแม้จะยังมีโอกาสติดเชื้อ แต่ที่วัคซีนช่วยได้แน่นอนคือการลดการป่วยหนักหรือเสียชีวิต” น.ส.ไตรศุลี กล่าว
น.ส.ไตรศุลี กล่าวว่า งาน Thailand Moving Together ซึ่งจัดโดยหน่วยงานของ 3 กระทรวงข้างต้นเป็นการแสดงความพร้อมของภาคส่วนต่าง ๆ ทั้งรัฐ เอกชน และผู้ประกอบการในการรองรับนักท่องเที่ยวภายหลังการเปิดประเทศเต็มรูปแบบ ขั้นตอนการเดินทางเข้าประเทศใกล้เคียงกับช่วงเกินการแพร่ระบาดของโควิด19 และในโอกาสนี้ นายอนุทิน พร้อมนายศักดิ์สยาม ชิดชอบ รมว.คมนาคม และนายพิพัฒน์ รัชกิจประการ รมว.การท่องเที่ยวและกีฬา จะได้ตรวจเยี่ยมและให้กำลังใจผู้ประกอบการในท่าอากาศยานสุวรรณภูมิ ที่ขณะนี้กลับมาเปิดดำเนินการเกือบเป็นปกติแล้ว
ทั้งนี้ ใน 3 วันแรกของการยกเลิก Thailand Pass สำหรับชาวต่างชาติพบว่าจำนวนผู้เดินทางจากต่างประเทศเข้ามายังประเทศไทยผ่านท่าอากาศยานสุวรรณภูมิเพิ่มขึ้นอย่างมีนัยสำคัญ โดยในวันที่ 1 ก.ค. มีเที่ยวบินเข้า 140 เที่ยวบิน ผู้โดยสาร 27,642 คน วันที่ 2 ก.ค. มีเที่ยวบินเข้า 134 เที่ยวบิน ผู้โดยสาร 27,147 เที่ยวบิน และวันที่ 3 ก.ค. มีเที่ยวบินเข้า 150 เที่ยวบิน ผู้โดยสาร 28,910 คน เทียบกับช่วงก่อนยกเลิกไทยแลนด์พาสเฉลี่ยอยู่ที่ประมาณ 23,000-24,000 คนต่อวัน และเที่ยวบินเข้าไม่เกิน 130 เที่ยวบิน
สอดคล้องกับที่กระทรวงการท่องเที่ยวและกีฬาได้ประเมินว่า หลังการยกเลิกลงทะเบียนในระบบ Thailand Pass ทั้งชาวไทยและต่างชาติแล้ว จะทำให้นักท่องเที่ยวเดินทางเข้าประเทศไทยเพิ่มขึ้นเฉลี่ยเป็น 25,000-30,000 คนต่อวัน จากเดิม 20,000-25,000 คนต่อวัน และจะเพิ่มเป็น 50,000 คนต่อวัน ในช่วงไฮซีซันตั้งแต่เดือน ต.ค. เป็นต้นไป ขณะที่สมาคมขนส่งทางอากาศระหว่างประเทศ หรือ IATA ก็ได้การคาดการณ์จำนวนผู้เดินทางจากต่างประเทศมายังประเทศไทยในปี 2565 จะเกินกว่า 10 ล้านคน
วันอังคารที่ 30 พฤศจิกายน 2564
กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจำวันที่ 30 พฤศจิกายน 2564 เวลา 17.00 น.สัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 30 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยในวันที่ 30 พฤศจิกายน 2564 เวลา 17.00 น. ว่ามีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ำท่วมสูง 15 เซนติเมตร และบริเวณ 14+900 - 16+750 น้ำท่วมสูง 35 เซนติเมตร ปัจจุบันยานพาหนะสามารถสัญจรผ่านได้แล้ว โดยเจ้าหน้าที่ได้ดำเนินการติดตั้งป้ายเตือน พร้อมอุปกรณ์อำนวยความปลอดภัย เพื่อให้ประชาชนใช้ความระมัดระวังในการสัญจรในเส้นทางดังกล่าว
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบทโทร. 1146
วันอังคารที่ 15 กุมภาพันธ์ 2565
“เลขานุการ รมว.กษ.” ประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์
“เลขานุการ รมว.กษ.” ประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์
เมื่อวันที่ 14 กุมภาพันธ์ 2565 ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานในการประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์ ครั้งที่ 1/2565 พร้อมด้วย ดร.วิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม (ส.ป.ก.) นายสุริยน พัชรครุกานนท์ รองเลขาธิการ ส.ป.ก. นายสุรชัย ยุทธชนะ ผู้อำนวยการสำนักจัดการปฏิรูปที่ดิน ผู้แทนหน่วยงานที่เกี่ยวข้อง ทั้งในสังกัดและนอกสังกัดกระทรวงเกษตรและสหกรณ์ เข้าร่วมประชุม ณ ห้องประชุม 134 กระทรวงเกษตรและสหกรณ์
การประชุมครั้งนี้มีวาระเพื่อพิจารณาที่สำคัญ ประกอบด้วย กรณีปัญหาที่อยู่ในความรับผิดชอบของกรมต่าง ๆ ภายใต้สังกัดกระทรวงเกษตรและสหกรณ์ อาทิ กรณีปัญหาผู้ที่ได้รับผลกระทบจากโครงการอ่างเก็บน้ำ, การแก้ไขปัญหาผลกระทบจากการก่อสร้างอ่างเก็บน้ำ, การแก้ไขปัญหาพื้นที่ชุมชน, การแก้ไขปัญหาที่ดินสาธารณประโยชน์ และการแก้ไขปัญหาสหกรณ์สมาชิกเครือข่าย ฯลฯ ซึ่งคณะกรรมการได้ดำเนินติดตามและเร่งรัดเพื่อแก้ไขปัญหาให้กับพี่น้องเกษตรกร.
วันจันทร์ที่ 8 พฤศจิกายน 2564
ผู้ช่วยโฆษกศบค. เน้น 6 มาตรการหลัก 6 มาตรการรองและ 7 มาตรการเข้ม สถานศึกษา (ไป-กลับ)
ผู้ช่วยโฆษกศบค. เน้น 6 มาตรการหลัก 6 มาตรการรองและ 7 มาตรการเข้ม สถานศึกษา (ไป-กลับ) ย้ำสถานศึกษาทุกแห่งเตรียมความพร้อมก่อนเปิดภาคเรียน
วันนี้ 8 พ.ย. 64  เวลา 12.40 น. ณ ทำเนียบรัฐบาล พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชนถึงกรณีโรงเรียนที่จังหวัดมุกดาหารแห่งหนึ่ง ตรวจ ATK ได้ผลบวกลวง ทางศบค. ได้รับทราบรายงานเรื่องนี้แล้ว โดยศบค. ระบุว่าการตรวจ ATK ขอให้เป็นไปตามความเห็นของคณะกรรมการโรคติดต่อจังหวัดซึ่งสามารถที่จะลงรายละเอียดได้แตกต่างกันในแต่ละอำเภอ แต่ละพื้นที่ ซึ่งจะมีความแตกต่างกันขึ้นอยู่กับสถานการณ์การแพร่ระบาด การเฝ้าระวังความพร้อมของแต่ละพื้นที่
โอกาสนี้ ผู้ช่วยโฆษก ศบค. ยืนยันว่า กระทรวงสาธารณสุขเน้น
1. ประเมินความพร้อมเปิดเรียนผ่าน Thai Stop COVID Plus (TSC)+ และรายงานการติดตามการประเมินผลผ่าน MOECOVID 2. จัดกิจกรรมรูปแบบ Small Bubble 3.จัดระบบให้บริการอาหารตามหลักสุขาภิบาลอาหารและหลักโภชนาการ  4. ด้านอนามัยสิ่งแวดล้อม ตามเกณฑ์มาตรฐาน ได้แก่ การระบายอากาศภายในอาคาร การทำความสะอาดคุณภาพน้ำอุปโภคบริโภค และ การจัดการขยะ 5. จัด School Isolation แผนเผชิญเหตุ และมีการซักซ้อม 6. ควบคุมดูแลการเดินทางจากบ้านไปโรงเรียน (Seal Route) กรณีรถรับ-ส่งนักเรียน รถส่วนบุคคล และรถสาธารณะ 7. จัดให้มี School Pass สำหรับนักเรียน ครู และบุคลากรในสถานศึกษาประกอบด้วย ผลการประเมิน Thai Save Thai (TST) ผลตรวจ ATK ภายใน 7 วัน ประวัติการรับวัคซีน เพื่อให้เกิดความปลอดภัยเมื่อเข้า-ออกโรงเรียน
นอกจากนี้ กรมควบคุมโรคยังเน้นให้ตรวจกลุ่มเสี่ยง ถ้านักเรียนมีคนในครอบครัวติดเชื้อเป็นผู้สัมผัสเสี่ยงสูง ในส่วนของค่าใช้จ่าย ATK ในส่วนของภาครัฐสามารถให้ผู้ประกอบการ สถานประกอบการสามารถนำค่าใช้จ่าย ATK นำไปเบิกภาษี 1.5 เท่า และในส่วนของแระชาชนขอให้ติดตามในรายละเอียดที่จะช่วยลดหย่อนของการใช้เครื่องตรวจATK  ด้วย
ผู้ช่วยโฆษกศบค. เน้นย้ำ การเปิดเรียนคล้ายกับการเปิดประเทศ มีการผ่อนคลายกิจการ กิจกรรมต่างๆ ในช่วงการแพร่ระบาดที่มีอยู่ แม้ตัวเลขของผู้ติดเชื้อจะลดลงแต่ความเสี่ยงยังมีอยู่  โดยขอให้ทุกคนให้ความสำคัญป้องกันตนเองอย่างเคร่งครัดตามหลัก D-M-H-T-T  ของกรมควบคุมโรค กระทรวงสาธารณสุข การ์ดอย่าตก สวมหน้ากาก  ล้างมือบ่อย ๆ  เว้นระยะห่าง และหลีกเลี่ยงการเข้าไปในสถานที่ชุมชนหรือที่ที่มีคนอยู่รวมกันจำนวนมาก รวมถึงสถานที่เสี่ยงต่างๆ เพื่อป้องกันการรับเชื้อและแพร่เชื้อให้กับคนในครอบครัว และลดการแพร่ระบาดของโรคในชุมชนด้วย
....
กลุ่มประชาสัมพันธ์และเผยแพร่ สำนักโฆษก
วันพุธที่ 1 มิถุนายน 2565
ข่าวการประชุม International Conference on the Future of Asia (Nikkei Forum) ครั้งที่ 27
ณ กรุงโตเกียว ประเทศญี่ปุ่น  ระหว่างวันที่ 26 - 27 พฤษภาคม 2565
นายกฯ เดินทางถึงกรุงโตเกียว ประเทศญี่ปุ่น เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27
นายกฯ กล่าวปาฐกถาในการประชุม Nikkei Forum ครั้งที่ 27 ย้ำเอเชียจะต้องยืดหยุ่นต่อการปรับตัว สนับสนุนความยั่งยืน และสร้างสังคมที่ครอบคลุม
นายกฯ ไทย-ญี่ปุ่น หารือทวิภาคีสานต่อความร่วมมือทางเศรษฐกิจ การท่องเที่ยว และความร่วมมือในภูมิภาค ให้บรรลุผลที่เป็นรูปธรรมเพื่อประโยชน์ต่อประชาชนทั้งสองประเทศ
นายกฯ หารือผู้ว่าการ JBIC และประธานสมาพันธ์ธุรกิจญี่ปุ่น (Keidanren) พร้อมผลักดันความร่วมมือกับภาคเอกชนญี่ปุ่น เน้นย้ำความพร้อมของไทยสู่ฐานการลงทุนในภูมิภาค ขับเคลื่อนอุตสาหกรรมอนาคต
นายกฯ เยี่ยมชมเมืองอัจฉริยะ Haneda Innovation City แลกเปลี่ยนองค์ความรู้ ต่อยอดพัฒนาพื้นที่ EEC ของไทย
วันเสาร์ที่ 27 พฤศจิกายน 2564
กรมการขนส่งทางบก เผยยอดการใช้บริการช่องทางชำระภาษีรถประจำปีในเขตกรุงเทพมหานคร
พร้อมผลักดันเจ้าของรถใช้บริการชำระภาษีรถประจำปีผ่านช่องทางออนไลน์ สะดวก ปลอดภัย ตอบโจทย์การใช้ชีวิตยุค New Normal
นางพรรณี พุ่มพันธ์ รองอธิบดีกรมการขนส่งทางบก เปิดเผยว่า การให้บริการรับชำระภาษีประจำปีในปีงบประมาณ 2565 กรมการขนส่งทางบกมุ่งเน้นผลักดันให้ผู้เสียภาษีรถประจำปี ใช้บริการชำระภาษีผ่านช่องทางออนไลน์ให้มากยิ่งขึ้น โดยในเดือนตุลาคม 2564 ซึ่งเป็นเดือนแรกของปีงบประมาณ 2565 มียอดการให้บริการชำระภาษีรถประจำปีผ่านช่องทางออนไลน์ ที่เว็บไซต์กรมการขนส่งทางบก https://eservice.dlt.go.th มีผู้ใช้บริการจำนวน 50,524 คัน และแอปพลิเคชัน DLT Vehicle Tax มีผู้ใช้บริการจำนวน 5,916 คัน ซึ่งมีแนวโน้มที่ประชาชนจะใช้บริการรับชำระภาษีผ่านช่องทางออนไลน์เพิ่มมากขึ้นอย่างต่อเนื่อง ตอบโจทย์การดำเนินชีวิตในยุค New Normal ของประชาชนที่ต้องการความสะดวกสบาย เจ้าของรถไม่ต้องเดินทางมาสำนักงานขนส่ง และช่วยลดความเสี่ยงในการติดเชื้อไวรัส COVID-19 สำหรับสถิติการให้บริการชำระภาษีรถประจำปีในเขตกรุงเทพมหานคร เดือนตุลาคม 2564 มีผู้ใช้บริการจำนวนทั้งสิ้น 490,331 คัน ช่องทางการใช้บริการรับชำระภาษีรถประจำปี ณ สำนักงานขนส่งกรุงเทพมหานครพื้นที่ 1-5 มีผู้ใช้บริการมากที่สุด จำนวน 351,730 คัน รองลงมาคือการใช้บริการเลื่อนล้อต่อภาษี (Drive Thru for Tax) จำนวน 66,349 คัน ผ่านเคาน์เตอร์เซอร์วิส จำนวน 12,130 คัน ผ่านตู้รับชำระภาษีรถประจำปีอัตโนมัติ (Kiosk) จำนวน 1,859 คัน นอกจากนี้ ยังมีบริการชำระภาษีผ่านแอปพลิเคชัน mPAY และ Truemoney Wallet จำนวน 988 คัน และที่ทำการไปรษณีย์ จำนวน 835 คัน
รองอธิบดีกรมการขนส่งทางบก กล่าวเพิ่มเติมว่า กรมการขนส่งทางบก อำนวยความสะดวกให้เจ้าของรถสามารถชำระภาษีรถล่วงหน้าก่อนครบกำหนด 90 วัน ก่อนวันที่ภาษีรถสิ้นอายุ พร้อมยกระดับมาตรฐานการบริการให้ครอบคลุมเจ้าของรถที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี หรือรถที่ค้างชำระภาษีเกิน 1 ปี สามารถชำระภาษีผ่านช่องทางออนไลน์ได้ที่เว็บไซต์กรมการขนส่งทางบก https://eservice.dlt.go.th หรือแอปพลิเคชัน DLT Vehicle Tax โดยต้องนำรถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดำเนินการชำระภาษีประจำปี ส่วนรถที่ไม่มีเงื่อนไขต้องตรวจสภาพรถก่อนชำระภาษีสามารถดำเนินการได้ทันที ช่องทางออนไลน์ดังกล่าวสามารถเลือกรับเครื่องหมายแสดงการเสียภาษี และใบเสร็จรับเงินทางไปรษณีย์ ซึ่งจะได้รับภายใน 5 วันทำการ นับจากวันชำระเงิน หรือรับผ่านตู้รับชำระภาษีรถประจำปีอัตโนมัติ (Kiosk) ภายในสำนักงานขนส่งกรุงเทพมหานครพื้นที่ 1-5 ทั้งนี้ การชำระภาษีรถประจำปีผ่านแอปพลิเคชัน DLT Vehicle Tax เมื่อดำเนินการเรียบร้อยแล้ว ระบบจะแสดงหลักฐานการชำระภาษีรถประจำปีชั่วคราว เพื่อใช้เป็นหลักฐานแสดงการชำระภาษีจนกว่าจะได้รับเครื่องหมายการเสียภาษีประจำปีจากกรมการขนส่งทางบก สะดวกสบาย อยู่ที่ไหนก็สามารถชำระภาษีรถประจำปีได้
วันพฤหัสบดีที่ 6 มกราคม 2565
‘รมว.สุชาติ’ มอบ ‘ที่ปรึกษา ธิวัลรัตน์’ นำทีม ‘5 เสือแรงงานเพชรบุรี’ ลงพื้นที่เยี่ยมให้กำลังใจ ผปต. ที่ฉีดวัคซีนโควิด - 19
..
วันที่ 6 มกราคม 2565 เวลา 11.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นำทีมหัวหน้าส่วนราชการสังกัดกระทรวงแรงงานจังหวัดเพชรบุรี ลงพื้นที่เยี่ยมให้กำลังใจจุดฉีดวัคซีนโควิด-19 ให้แก่ผู้ประกันตน มาตรา 33 ,39 และ มาตรา 40 ในเขตอำเภอเมือง และอำเภอบ้านแหลม จังหวัดเพชรบุรี
โดยนางธิวัลรัตน์ กล่าวว่า ตามที่รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้มีความห่วงใยพี่น้องผู้ใช้แรงงาน และประชาชนทั่วไปจากสถานการณ์การแพร่ระบาดของโรคโควิด-19 ซึ่งกำหนดให้การฉีดวัคซีนเป็นวาระแห่งชาติ เพื่อควบคุมการแพร่ระบาดทั้งในโรงงานและสถานประกอบการ โดยท่านรัฐมนตรีว่าการกระทรวงแรงงานได้มอบหมายให้ร่วมลงพื้นที่เยี่ยมเยียนเพื่อสร้างขวัญและกำลังใจให้กับผู้ประกันตนที่มารับบริการฉีดวัคซีนร่วมกับหน่วยงานในสังกัดกระทรวงแรงงาน โดยในวันนี้ได้ลงพื้นที่ในเขตอำเภอเมืองและอำเภอบ้านแหลม จังหวัดเพชรบุรี รวม 2 แห่ง ได้แก่ สาธารณสุขตำบลบางขุนไทร อำเภอบ้านแหลม และมหาวิทยาลัยราชภัฎเพชรบุรี พร้อมทั้งมอบปฏิทินกระทรวงแรงงาน เจลแอลกอฮอล์ นม และเครื่องดื่มบำรุงกำลัง สร้างขวัญกำลังใจให้กับผู้ประกันตนรวมทั้งเจ้าหน้าที่ผู้ปฏิบัติงานและประชาชนที่มารับบริการฉีดวัคซีน ณ สถานที่ดังกล่าวด้วย เพื่อให้ทุกคนพร้อมที่จะผ่านวิกฤตโควิด-19 ไปด้วยกัน
วันอาทิตย์ที่ 24 กรกฎาคม 2565
สธ. ตอบสนองประกาศ WHO ให้โรคฝีดาษวานรเป็นภาวะฉุกเฉินด้านสาธารณสุข ยกระดับจาก EOC กรมควบคุมโรค เป็นระดับกระทรวง
กระทรวงสาธารณสุข เตรียมแนวทางเฝ้าระวังโรคฝีดาษวานร หลังองค์การอนามัยโลกประกาศให้เป็นภาวะฉุกเฉินด้านสาธารณสุขระหว่างประเทศ โดยยกระดับศูนย์ปฏิบัติการฉุกเฉินด้านการแพทย์และสาธารณสุข
กระทรวงสาธารณสุข เตรียมแนวทางเฝ้าระวังโรคฝีดาษวานร หลังองค์การอนามัยโลกประกาศให้เป็นภาวะฉุกเฉินด้านสาธารณสุขระหว่างประเทศ โดยยกระดับศูนย์ปฏิบัติการฉุกเฉินด้านการแพทย์และสาธารณสุข กรมควบคุมโรค เป็นระดับกระทรวงสาธารณสุข เพื่อให้สามารถสั่งการเฝ้าระวังมีความครอบคลุมทั่วประเทศ ยืนยันมีความพร้อมทั้งการดูแลรักษาและวัคซีน
วันนี้ (24 กรกฎาคม 2565) ที่ สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค และผู้บริหารระดับสูงกระทรวงสาธารณสุข ประชุมเตรียมแนวทางรองรับโรคฝีดาษวานร โดยมี นายแพทย์สาธารณสุขจังหวัดภูเก็ต นายแพทย์สาธารณสุขจังหวัดสระแก้ว และนายแพทย์สาธารณสุขจังหวัดสมุทรปราการ ร่วมเข้าประชุมผ่านระบบวิดีโอทางไกล
นายอนุทินกล่าวว่า หลังจากที่องค์การอนามัยโลกได้ประกาศให้การระบาดของไวรัสฝีดาษวานร (Monkeypox) เป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern : PHEIC) กระทรวงสาธารณสุขได้เรียกประชุมทันทีเพื่อเตรียมแนวทางตอบสนองต่อสถานการณ์ ทั้งด้านการเฝ้าระวังโรค การป้องกันและการดูแลรักษา ซึ่งก่อนหน้านี้ได้มีการเฝ้าระวังติดตามไทม์ไลน์ของผู้ติดเชื้อชาวไนจีเรียซึ่งปัจจุบันได้เดินทางออกจากประเทศไทยไปแล้ว รวมถึงได้ตรวจสอบผู้สัมผัสใกล้ชิดในช่วง 1 เดือนที่ผ่านมา ยังไม่พบผู้ใดที่ติดเชื้อ จึงได้สั่งการให้ด่านควบคุมโรคทั่วประเทศประสานงานกับสำนักงานตำรวจตรวจคนเข้าเมือง ให้เพิ่มความระมัดระวังบุคคลที่เดินทางมาจากประเทศกลุ่มเสี่ยงเป็นพิเศษ ซึ่งประเทศไทยมีพื้นฐานของระบบเฝ้าระวังจากสถานการณ์โควิด 19 อยู่แล้ว ยังไม่จำเป็นต้องเพิ่มมาตรการจำกัดการเดินทางระหว่างประเทศ
นายอนุทินกล่าวต่อว่า ส่วนความพร้อมด้านการแพทย์และสาธารณสุข กระทรวงสาธารณสุขได้ยกระดับการเฝ้าระวังจากศูนย์ปฏิบัติการฉุกเฉินด้านการแพทย์และสาธารณสุข (EOC) กรมควบคุมโรค เป็นศูนย์ปฏิบัติการฉุกเฉินด้านการแพทย์และสาธารณสุข (EOC) กระทรวงสาธารณสุข ซึ่งจะทำให้การสั่งการเฝ้าระวังมีความครอบคลุมทั่วประเทศ สำหรับวัคซีนโรคฝีดาษคนที่องค์การเภสัชกรรมได้เก็บรักษาไว้ตามมาตรฐานเมื่อประมาณ 40 ปีก่อน กรมวิทยาศาสตร์การแพทย์ได้นำมาทดสอบพบว่ายังมีคุณภาพดี หากมีความจำเป็นสามารถนำมาใช้ได้ ส่วนด้านการรักษาพยาบาล โรคนี้มียารักษาเฉพาะ แต่ส่วนใหญ่ผู้ป่วยจะหายได้เอง จึงใช้การรักษาตามอาการ ซึ่งสถานพยาบาลทุกแห่งสามารถให้การดูแลได้ ไม่จำเป็นต้องให้ผู้ป่วยอยู่ในห้องความดันลบ โดยวันพรุ่งนี้ (25 กรกฎาคม 2565) คณะกรรมการวิชาการฯ ซึ่งประกอบด้วยผู้เชี่ยวชาญด้านระบาดวิทยาและผู้ทรงคุณวุฒิด้านการแพทย์และสาธารณสุข จะมีการประชุมหารือในรายละเอียดเกี่ยวกับมาตรการเฝ้าระวังป้องกันโรคตามแนวทางคำแนะนำขององค์การอนามัยโลกต่อไป
“ขอประชาชนอย่าตื่นตระหนก เนื่องจากโรคฝีดาษวานรติดต่อกันได้ยากกว่าโรคโควิด 19 ส่วนใหญ่ติดเชื้อจากการสัมผัสใกล้ชิดกับผู้ที่มีอาการโรคฝีดาษวานร ซึ่งมีตุ่มน้ำใสหรือตุ่มหนองที่ผิวหนังตามตัว รวมทั้งการสัมผัสเมื่อมีเพศสัมพันธ์ ซึ่งวิธีป้องกันโรคโควิด 19 ที่ทุกคนปฏิบัติอยู่ คือ เว้นระยะห่าง ล้างมือ หลีกเลี่ยงไปในสถานที่แออัด ก็สามารถช่วยลดความเสี่ยงจากการติดโรคได้ส่วนหนึ่ง” นายอนุทินกล่าว
***************************24 กรกฎาคม 2565
วันจันทร์ที่ 30 สิงหาคม 2564
ดีอีเอส ได้คะแนน ITA ปี 64 สูงสุดในระดับกระทรวง
ดีอีเอส ได้คะแนน ITA ปี 64 สูงสุดในระดับกระทรวง
“ชัยวุฒิ”รมว.ดีอีเอสโชว์ผลคะแนนITAปี64กระทรวงดิจิทัลฯได้คะแนนประเมิน95.42คะแนนสูงสุดในระดับกระทรวงและคว้าคะแนนเต็ม100ในหัวข้อการป้องกันการทุจริต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อสัปดาห์ที่ผ่านมาสำนักงานคณะกรรมการป้องกันและปราบปรามการทุจริตแห่งชาติ(ป.ป.ช.)ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ(ITA)ประจำปีงบประมาณพ.ศ. 2564โดยกระทรวงดิจิทัลฯได้คะแนน95.42 อยู่ในระดับAAและเป็นหน่วยงานที่ได้รับคะแนนประเมินสูงที่สุดเป็นอันดับ1ในระดับกระทรวง
ในส่วนของสำนักงานปลัดกระทรวงดิจิทัลฯ(สป.ดศ.) ได้คะแนน94.69เพิ่มขึ้นจาก91.31คะแนนเมื่อปี2563ขณะที่หน่วยงานในสังกัดกระทรวงดิจิทัลฯก็มีคะแนนประเมินสูงกว่า90คะแนนทุกหน่วยงาน
ทั้งนี้เกณฑ์การประเมินของITAจะครอบคลุม10ด้านโดยในส่วนของกระทรวงดิจิทัลฯได้คะแนนเต็ม100คะแนนในด้านการป้องกันการทุจริตอันดับรองลงมาคือด้านการเปิดเผยข้อมูล99.41คะแนนและด้านคุณภาพการดำเนินงาน96.01คะแนน
สำหรับการประเมินITAในปีนี้มีหน่วยงานภาครัฐทั่วประเทศเข้าร่วมการประเมินจำนวน8,300หน่วยงานผลการประเมินภาพรวมมีค่าคะแนนเฉลี่ยระดับประเทศร้อยละ81.25
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมกล่าวว่าที่ผ่านมาได้มอบนโยบายให้ทุกหน่วยงานในสังกัดทำงานด้วยความโปร่งใสและให้ความสำคัญกับการยกระดับคะแนนคุณธรรมและความโปร่งใสซึ่งเป็นเครื่องมือที่ช่วยส่งเสริมการบริหารราชการให้เกิดประสิทธิภาพโปร่งใสและตรวจสอบได้ โดยศูนย์ปฏิบัติการต่อต้านการทุจริต(ศปท.)ระดับกระทรวงได้มีการบูรณาการทำงานร่วมกันกับหน่วยงานในสังกัดเพื่อขับเคลื่อนนโยบายที่ได้รับมอบหมายให้ประสบผลสำเร็จ
***********
วันพฤหัสบดีที่ 25 สิงหาคม 2565
สำนักงานสลากฯ เพิ่มปริมาณสลากดิจิทัลงวด 16 กันยายน นี้ 11.4 ล้านใบ พร้อมทั้งเดินหน้าขยายจุดจำหน่ายสลาก 80 ย้ำความโปร่งใสด้วยการออกสลากสัญจร ที่นครนายก
วันนี้ (25 สิงหาคม 2565) เวลา 15.00 น. ที่สำนักงานสลากกินแบ่งรัฐบาล นายลวรณ แสงสนิท ประธานกรรมการสลากกินแบ่งรัฐบาล  พร้อมด้วย พันโท หนุน ศันสนาคม ผู้อำนวยการสำนักงานสลากกินแบ่งรัฐบาล ร่วมกันแถลงข่าวความคืบหน้าการดำเนินงานของสำนักงานสลากกินแบ่งรัฐบาล
นายลวรณ แสงสนิท ประธานกรรมการฯ กล่าวว่า จากการที่สำนักงานสลากฯ ดำเนินการจำหน่ายสลากดิจิทัล ตั้งแต่งวดวันที่ 16 มิถุนายน 2565 จนถึงขณะนี้ ผ่านมาแล้ว 6 งวด มีผลตอบรับจากผู้ซื้อมีความพึงพอใจที่สามารถซื้อสลากหมายเลขที่ต้องการได้จริง ในราคา 80 บาททุกใบ โดยข้อมูลจำนวนผู้ซื้อสะสมตั้งแต่งวดที่ 1-6 มีประมาณ 2,800,000 ราย เป็นผู้ที่ซื้อประจำ 500,000 ราย(17%) ผู้ซื้อที่ไม่ได้ซื้อเป็นประจำ 2,300,000 ราย(83%) โดยส่วนใหญ่ประมาณ 50% จะซื้อสลากงวดละ 2-5 ใบ รองลงมา ซื้อสลากงวดละ 1 ใบ คิดเป็น 19% และซื้อสลากงวดละ 6-10 ใบ คิดเป็นลงมา 17%
อย่างไรก็ตาม ระยะเวลาในการจำหน่ายสลากดิจิทัล ยังคงหมดลงเร็วกว่าที่ควรจะเป็น ดังนั้น เพื่อให้มีระยะเวลาจำหน่ายที่เหมาะสมในแต่ละงวด คือ 7-10 วัน จึงได้เพิ่มปริมาณสลากงวดวันที่ 16 กันยายน 2565 เป็น 11,453,000 ฉบับ โดยสลากทั้งหมดเป็นของตัวแทนจำหน่าย 22,906 ราย โดยจะเริ่มจำหน่ายตั้งแต่วันที่ 2 กันยายน 2565 เวลา 06.00 - 23.00 น. ทุกวัน จนกว่าสลากจะหมด
"สำหรับเป้าหมายในปีนี้ คือ ตั้งเป้าจำหน่ายสลากราคา 80 บาท ประมาณ 20 ล้านใบ ดังนั้น การเพิ่มทางเลือกให้ร้านค้าสามารถลดราคาสลากดิจิทัลได้จะมีประโยชน์ หากปริมาณสลากมีมากกว่า 15 ล้านใบ ในส่วนของเลขที่ไม่ค่อยได้รับความนิยมและขายออกช้า ผู้ขายสามารถเลือกได้ว่า จะลดราคาลงเพื่อให้ขายง่ายขึ้น หรือจะเก็บสลากไว้ลุ้นรางวัล หากขายไม่ได้จนถึงวันสุดท้าย คนขายจะค่อยๆ ปรับตัวและเรียนรู้ ในส่วนของคนซื้อก็มีโอกาสได้ซื้อสลากราคาต่ำกว่า 80 บาท เราอยากเห็นประชาชนเป็นผู้ตั้งราคาสลาก อยากเห็นการปฏิเสธการซื้อสลากเกินราคา โดยจะเป็นอีกส่วนหนึ่งที่ช่วยผลักดันให้สลากในตลาดราคาถูกลงด้วย ” นายลวรณกล่าว
ในส่วนของการรับฟังความคิดเห็นผู้มีส่วนได้ส่วนเสีย และศึกษาผลกระทบทางสังคมเกี่ยวกับการออกสลากกินแบ่งรัฐบาล และ L6 และ N 3 กำลังอยู่ระหว่างรวบรวมและสรุปผลโดยมหาวิทยาลัยขอนแก่น คาดว่าจะสามารถส่งผลสรุปให้สำนักงานสลากฯ ได้ภายในสิ้นเดือนนี้ และหลังจากนั้น สำนักงานสลากฯ จะรวบรวมความคิดเห็น รวมทั้งผลการศึกษาผลกระทบทางสังคมในทุกมิติ ตลอดจนมาตรการต่างๆ ที่เกี่ยวข้อง เสนอคณะกรรมการสลากกินแบ่งรัฐบาล และกระทรวงการคลัง เพื่อพิจารณานำเข้าที่ประชุมคณะรัฐมนตรีต่อไป
ผู้อำนวยการสำนักงานสลากกินแบ่งรัฐบาล กล่าวในตอนท้ายว่า สำหรับการดำเนินงานของสำนักงานสลากฯ อีกภารกิจหนึ่งคือการออกรางวัลสลากกินแบ่งรัฐบาล ซึ่งในงวด 1 กันยายน 2565 จะเดินทางไปออกรางวัลสลากสัญจร ณ ห้องราชพฤกษ์ ชลพฤกษ์ รีสอร์ท จังหวัดนครนายก เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทำการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สำหรับการออกรางวัลครั้งนี้ ผู้ว่าราชการจังหวัดนครนายก ให้เกียรติเป็นประธานกรรมการออกรางวัล จึงขอเชิญชวนพี่น้องประชาชนในจังหวัดนครนายกและพื้นที่ใกล้เคียง ร่วมพิสูจน์ความโปร่งใสไปพร้อมๆ กัน หรือรับชมการถ่ายทอดสดได้ผ่านสถานีโทรทัศน์อมรินทร์ทีวี ไทยรัฐทีวี LINE TODAY และเว็บไซต์สำนักงานสลากกินแบ่งรัฐบาล
วันศุกร์ที่ 27 สิงหาคม 2564
รัฐมนตรีว่าการกระทรวงยุติธรรม หวังเร่งผลักดันร่าง พ.ร.บ.คุ้มครองพยานในคดีอาญาให้สำเร็จในสมัยนี้ หลังอยู่ในชั้นการพิจารณาของ กมธ.
รัฐมนตรีว่าการกระทรวงยุติธรรม หวังเร่งผลักดันร่าง พ.ร.บ.คุ้มครองพยานในคดีอาญาให้สำเร็จในสมัยนี้ หลังอยู่ในชั้นการพิจารณาของ กมธ. ชี้ทำให้คนเชื่อมั่นกระบวนการกล้ามาเป็นพยาน-ปลอดภัยมากขึ้น สอดคล้องกับสภาพสังคมปัจจุบัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงร่าง พ.ร.บ.คุ้มครองพยานในคดีอาญา (ฉบับที่..) พ.ศ. .... ว่า ร่าง พ.ร.บ. ฉบับดังกล่าวอยู่ในชั้นการพิจารณาของคณะกรรมธิการ สภาผู้แทนราษฎร โดยเป็นการแก้ไขเพิ่มเติมจาก พ.ร.บ.คุ้มครองพยานในคดีอาญา พ.ศ. 2546 โดยปรับแก้บทนิยามคำว่าพยาน ให้มีความหมายที่กว้างขึ้น ครอบคลุมผู้แจ้งเบาะแสหรือผู้ให้ข้อมูลเกี่ยวกับการกระทำผิดอาญาและจำเลยในคดีอาญา รวมถึงจำเลยที่อ้างตนเป็นพยาน กำหนดแนวทางปฏิบัติให้ต้องมีการประเมินพฤติการณ์ความไม่ปลอดภัยก่อนที่จะมีการอนุมัติหรือขยายระยะเวลาคุ้มครอง และยังมีการแก้ไขเพิ่มเติมมูลฐานความผิด เพิ่มความผิดเกี่ยวกับคดีก่อการร้าย ความผิดเกี่ยวกับเพศ เพิ่มเติมหน้าที่และอำนาจของสำนักงานคุ้มครองพยาน และยังมีการเพิ่มสิทธิของพยานให้ได้รับค่าตอบแทนและค่าใช้จ่ายด้วย
นายสมศักดิ์ กล่าวอีกว่า จากการบังคับใช้ พ.ร.บ. คุ้มครองพยานในคดีอาญา พ.ศ. 2546 มาช่วงระยะเวลาหนึ่งพบว่า บทบัญญัติบางมาตราไม่สอดคล้องกับการปฏิบัติงาน สภาพสังคมและเศรษฐกิจ ภาระค่าใช้จ่ายที่เกิดขึ้นกับพยานที่มาทำหน้าที่เป็นพยานในการพิจารณาคดีอาญา รวมทั้งยังไม่มีบทบัญญัติเกี่ยวกับอำนาจหน้าที่ของพนักงาน เจ้าหน้าที่ในการปฏิบัติงานตาม พ.ร.บ.คุ้มครองพยานในคดีอาญา พ.ศ. 2546 กระทรวงยุติธรรม จึงได้เสนอร่าง พ.ร.บ.คุ้มครองพยานในคดีอาญา ที่ได้มีการปรับปรุงแก้ไข เพื่อให้พยานได้รับการคุ้มครองความปลอดภัยอย่างมีประสิทธิภาพ การจ่ายค่าตอบแทนและค่าใช้จ่าย แก่พยานที่มาทำหน้าที่เป็นพยานในคดีอาญาสอดคล้องกับสภาพสังคมและเศรษฐกิจและไม่เป็นภาระแก่พยาน
"ร่างกฎหมายที่ปรับปรุงแก้ไขนี้จะเป็นประโยชน์ต่อการพิจารณาคดีอาญา ทำให้พยานมีความปลอดภัยมากยิ่งขึ้น เป็นประโยชน์ต่อรูปคดีและกระบวนยุติธรรม ทำให้คนเชื่อมั่นและกล้าที่จะมาเป็นพยานในคดีต่างๆ ซึ่งผมและกระทรวงยุติธรรมจะเร่งผลักดันร่างกฎหมายฉบับนี้ให้สำเร็จภายในช่วงสมัยที่ผมยังดำรงตำแหน่งรัฐมนตรีกระทรวงยุติธรรมอยู่นี้ให้ได้" นายสมศักดิ์ กล่าว
วันจันทร์ที่ 11 กรกฎาคม 2565
ผู้เสพ คือ ผู้ป่วย
ผู้เสพ คือ ผู้ป่วย
1567 สมัครใจเข้าบำบัด ไม่เสียประวัติ ไม่มีความผิด คืนคนดีสู่สังคม
ผู้เสพ คือ ผู้ป่วย
1567 สมัครใจเข้าบำบัด ไม่เสียประวัติ ไม่มีความผิด คืนคนดีสู่สังคม
วันศุกร์ที่ 11 กุมภาพันธ์ 2565
คณะกรรมการผู้ช่วยรัฐมนตรีฯ ดีอีเอส เร่งระดมคัดสรรผลงานเด่นสานต่อนโยบายสำคัญ
คณะกรรมการผู้ช่วยรัฐมนตรีฯ ดีอีเอส เร่งระดมคัดสรรผลงานเด่นสานต่อนโยบายสำคัญ
เมื่อวันที่ 11 กุมภาพันธ์ 2565 นายทศพล เพ็งส้ม ผู้ช่วยรัฐมนตรีประจำนายกรัฐมนตรี ปฏิบัติหน้าที่กระทรวงดิจิทัลเพื่อเศรษฐกิจและสังคม เป็นประธานการประชุมเตรียมการจัดประชุมคณะกรรมการผู้ช่วยรัฐมนตรี ครั้งที่ 2/2565 ที่จะจัดในวันที่ 24 ก.พ.65 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม และผู้แทนหน่วยงานในสังกัดกระทรวงเข้าร่วมประชุมด้วย โดยเนื้อหาในที่ประชุมเตรียมการจะเป็นการกำหนดประเด็นผลงานเด่นที่จะนำเสนอต่อที่ประชุม ประเด็นที่จะขอรับการผลักดัน ขอความร่วมมือ ขอรับการสนับสนุนจากที่ประชุมคณะกรรมการผู้ช่วยรัฐมนตรี
********************